**NORMATIVA D’AJUTS DE LA SOCAP**

**Convocatòria Curs Acadèmic 2024-2025**

**REQUISITS**

1. Per demanar qualsevol tipus d’ajut o beca **és imprescindible estar ja associat a la SOCAP el dia que es publiqui la convocatòria.**
2. **Poden optar als ajuts els centres sanitaris Catalans o Balears.**
3. Degut a que la realització dels projectes requereix dedicació als mateixos per part dels investigadors, s’estableix el següent règim d’incompatibilitats.
	1. Un mateix projecte només pot ésser presentat a un tipus d’ajut.
	2. Els Investigadors Principals (IP) només podran participar en un projecte com a IP. Aquestes incompatibilitats es refereixen a projectes que estiguin en fase de realització i per tant no hagin finalitzat. Un projecte no finalitzarà fins que s’hagin entregat la memòria final i aquesta hagi estat aprovada pel comitè científic de la SOCAP.
	3. Els membres del comitè científic no poden optar a un ajut SOCAP com a investigadors principals.

Es desestimaran aquells projectes en els que els investigadors incorrin en qualsevol de les incompatibilitats abans mencionades.

1. El nombre d’investigadors i la seva dedicació haurà d’ésser la suficient per garantir la total viabilitat del projecte.

**TIPUS D’AJUTS**

**1. AJUT AL MILLOR PROJECTE PNEUMOLÒGIC TEMA LLIURE. BECA SOCAP**

**2. AJUT AL MILLOR PROJECTE PNEUMOLÒGIC TEMA LLIURE INVESTIGADOR EMERGENT -BECA SOCAP INVESTIGADOR EMERGENT.**

**3. AJUT ASTRA-ZENECA PER A PROJETES D’INNOVACIÓ I NOVES TECNOLOGIES EN ASMA BECA ASTRA-ZENECA ASMA-INNOVACIÓ.**

**4. AJUTS “BECARI SOCAP”**

**5. AJUT D’INVESTIGACIÓ EN INFERMERIA I/O FISIOTERÀPIA RESPIRATÒRIA**

**6. AJUTS PER A LA FINANCIACIÓ D’ESTADES A L’ESTRANGER**

**7. AJUTS A LES TESIS DOCTORALS PNEUMOLÒGIQUES**

**8. PREMIS A LES MILLORS COMUNICACIONS DE LA DE LA XLII DIADA PNEUMOLÒGICA**

**1. AJUTS AL MILLOR PROJECTE PNEUMOLÒGICS TEMA LLIURE-BECA.**

* S’estableixen **un ajut** per al desenvolupament de projecte de recerca Pneumològica sobre tema lliure. La duració dels projectes serà entre 1 i 3 anys.
* La dotació serà de **14.000 €** pel valorat pel Comitè Científic com a **millor projecte** (**BECA SOCAP**)**.**

**2. AJUTS AL MILLOR PROJECTE PNEUMOLÒGIC TEMA LLIURE INVESTIGADOR EMERGENT - BECA-SOCAP INVESTIGADOR EMERGENT.**

* S’estableixen **un ajut** per al desenvolupament de projecte de recerca Pneumològica sobre tema lliure. La duració dels projectes serà entre 1 i 3 anys.
* La dotació serà de **12.000 €** pel valorat com a millor projecte **(BECA SOCAP INVESTIGADOR EMERGENT).**
* **Aquest ajut anirà destinat a investigadors emergents amb edats igual o inferior a 40 anys.**

**3.- AJUT ASTRA-ZENECA PER A PROJECTES D’INNOVACIÓ I NOVES TECNOLOGIES EN ASMA  (BECA ASTRA-ZENECA ASMA-INNOVACIÓ )**

* La dotació serà de **10.000 €**pel valorat pel Comitè Científic com a millor projecte d’investigació sobre l’aplicació de innovació i noves tecnologies en ASMA.
* La duració del projecte serà entre 1 i 3 anys.

**4.- AJUT “BECARI SOCAP”**

* S’estableixen **dos ajuts** (Becaris SOCAP)per la realització de projectes de recerca sobre temes lliures en l’àmbit de la pneumologia, per **associats titulats en els darrers 2 anys**, **sense contracte laboral de més de 20 hores setmanals.**
* Podran acollir-se a l’ajut els associats sense contracte laboral vigent en el moment de gestionar la sol·licitud o bé aquells amb contracte que s’extingeixi dins dels **tres mesos** següents a l’adjudicació de l’ajut. Només es podrà gaudir d’aquest ajut en una ocasió.
* L’assegurança sanitària social serà responsabilitat de l’adjudicat.
* Es tracta d’una **beca personal** amb finalitat de subvencionar econòmicament al becari, no al projecte. Per tant, és imprescindible que el **projecte compti amb finançament** independent i autorització per part del **comitè ètic** del centre on desenvoluparà el projecte en el moment de presentar la sol·licitud “becari SOCAP”.
* Es valorarà positivament la participació del becari en activitats realitzades per la SOCAP i la assistència al curs d’actualització unificat en pneumologia de la SOCAP.
* El becari ha d’estar **acceptat pel centre** on es desenvoluparà el projecte mitjançant document signat pel responsable del mateix, qui a més certificarà la viabilitat del projecte en els terminis establerts. Es valorarà el currículum científic del sol·licitant i el tipus de finançament del que disposa el projecte.
* Seran motius de **suspensió de l’ajut**: la incorporació de l’associat a una feina amb contracte laboral de més de 20 hores setmanals i la impossibilitat de realitzar el projecte. L’ajut cobrirà les despeses de personal generades pel projecte amb una dotació de **1200 €/mes durant un any.**
* **En cas de baixa es podrà postposar l’ajut per cobrir baixes per un màxim de 4 mesos.**

**5.- AJUT D’INVESTIGACIÓ EN INFERMERIA I/O FISIOTERÀPIA RESPIRATÒRIA**

* S’estableix **un ajut** per a la realització de projectes de recerca sobre tema lliure en infermeria i/o fisioteràpia respiratòria amb una dotació de **8.000 €.**
* La duració del projecte serà entre 1 i 3 anys.

**6.- AJUT PER A LA FINANCIACIO D’ESTADES A L’ESTRANGER**

* S’estableixen **bosses de viatge**, amb estada mínima d’un mes, per als millors projectes de recerca i/o formació amb estada a l’estranger.
* L’import de cadascuna d’elles dependrà de la durada de l’estada amb un import màxim de 3000 **€.**
* Es demanarà memòria científica al finalitzar l’estada a l’estranger.
* El número d’ajuts d’estades al estranger concedits dependrà cada any del finançament obtingut per la SOCAP. Es prioritzaran les estades al estranger per a investigadors joves**.**

**7.- AJUTS A LES TESIS DOCTORALS PNEUMOLÒGIQUES**

* Els sol·licitants hauran de ser membres de la SOCAP que hagin obtingut el grau de Doctor durant l’any **2024**
* La tesi, escrita en **català,** haurà d’haver estudiat un tema directament relacionat amb la pneumologia
* S’estableix una dotació de **600 €** per tesi.

**8. PREMIS A LES MILLORS COMUNICACIONS DE LA XLII DIADA PNEUMOLÒGICA**

* Optaran a aquests premis **totes les comunicacions presentades** a la Diada en les que el primer autor sigui soci de la SOCAP. El Comitè Científic avaluarà totes les comunicacions rebudes i escollirà les tres millors puntuades.
* Els premis a les millors **comunicacions mèdiques** estan dotats amb: **2000 € per la millor comunicació** i**dos accèssits de 1000 €**cadascun**,**per a la**segona**i **tercera**comunicacions millor puntuades.
* S’estableixen dos premis a les millors **comunicacions presentades pel Grup de Treball d’Infermeria i Fisioteràpia Respiratòria** amb un import de **1300 €**  per a la **primera millor comunicació** i amb **700 €** per a la**segona**.
* S’estableixen ajuts (inscripció) per a la **presentació de comunicacions** **en la XLIII Diada** **Pneumològica (2026)**a les 8 següents millors comunicacions presentades pel Grup d’Infermeria i Fisioteràpia.
* [Enllaç formulari](https://abstracts.academia.cat/form.php?id=2866)
* La data límit d’enviament de les comunicacions serà **les 23:59 hores del 12 de gener 2025.**

**CONDICIONS GENERALS**

1. Les bases, el formulari de sol·licitud i l’adreça del Comitè Científic de la Diada es troben a la pàgina Web de la Societat ([**www.socapnet.org**](http://www.socapnet.org)). Les sol·licituds i documents s’adreçaran per correu electrònic al Comitè Científic de la Diada a mjoseferrandis@academia.cat. Excepcionalment, s’acceptarà el lliurament per correu a l’adreça postal del Comitè Científic de la Diada (Carrer Major de Can Caralleu, 1-7. 08017 Barcelona) amb la mateixa data de termini.
2. Es prioritzaran el projectes procedents dels grups de treball de la SOCAP i els estudis multicèntrics catalans.
3. La data límit d’enviament de les sol·licituds serà **les 23:59 hores del 12 de gener del 2025. No prorrogable.**

**CONDICINS ECONÒMIQUES:**

L’investigador, o en el seu defecte algun membre de l’equip investigador, haurà de procedir a la recollida de l’ajut a l’acte d’entrega d’ajuts de la diada 2025. En el cas que ni l’investigador principal ni cap membre del seu equip es presentin a recollir l’ajut el dia del sopar només rebrà el 70% de l’ajut i un cop finalitzat el projecte l’investigador quedarà inhabilitat per a participar en la convocatòria de noves beques SOCAP durant un període de **2 anys** següents a la presentació de la memòria final.

1. S’acorda que les beques concedides seran pagades un 75% al inici i un 25% al final, essent obligat presentar una memòria final de resultats, que valorarà el Comitè Científic. L’entrega de la **memòria científica final** serà necessària abans de sol·licitar un nou ajut en les següents convocatòries. Si en la data de finalització del projecte no s’ha rebut a la secretaria de la SOCAP la memòria final, s’enviarà una carta a l’investigador principal sol·licitant-la. En cas que en el termini de 3 mesos no s’hagi rebut la memòria, s’enviarà una altra carta que comportarà la penalització del 25% de l’ajut. Si passats uns altres 3 mesos es seguís sense obtenir resposta, l’investigador quedarà inhabilitat per a participar en la convocatòria de noves beques SOCAP durant un període de **2 anys**.

**INSTRUCCIONS**

1. Per al Ajuts a les **Tesis Doctorals Pneumològiques**, caldrà fer una carta de confirmació de que ha estat presentada i la qualificació. (Màxim 1 full). *La tesi quedarà al fons bibliogràfic de la SOCAP.*
2. Per a la resta d’ajuts caldrà omplir tots els apartats dels documents de l’ajut corresponent que es podran descarregar a través d’Internet (*www.socapnet.org*

**Formulari de sol·licitud** de l’ajut corresponent que consta dels següents apartats:

1. **Sol·licitud:**
2. Equip investigador (segons el tipus d’ajut).
3. Memòria científica.
4. Memòria econòmica: A la memòria econòmica cal descriure ajudes prèvies obtingudes i a que van destinades:
* L´import de l’ajut podrà ésser destinat als següents conceptes:
* Contractació de personal. L´investigador principal decidirà la/les persones a contractar. La seva retribució i el mètode de contractació.
* Material inventariable, la seva titularitat s’oferirà al Centre on es dugui a terme el projecte.
* Material fungible.
* Despeses per a la utilització d’equips o serveis.
* Reproducció o edició de treballs i material bibliogràfic.
* Despeses de viatges i estades.
1. **Autorització del Comitè d’ètica i d’investigació Clínica (CEIC) del centre**. S’ha de presentar com a mínim el justificant de que ha estat remès.
2. **\*Currículum de tots els investigadors participants (es reme**tran tantes còpies d’aquest document com investigadors participin en el projecte).

Al CV de l'investigador principal s'hauran de detallar les publicacions corresponents als darrers 5 anys, amb el seu factor d'impacte i el valor del quartil corresponent. Les publicacions que no estiguin ben referenciades i amb les dades completes no es tindran en compte. Per tal d'ajudar a completar el mateix, a la pàgina web de la SOCAP es trobarà disponible un document on consultar els factors d'impacte i els quartils de les revistes mèdiques. El investigador principal haurà d’emplenar obligatòriament l’autoavaluació del currículum.

**FORMAT DE LA SOL.LICITUD**

* No es pot excedir el límit assignat al text en cada document.
* Cal utilitzar una font entre 10/12.
* S’ha d’utilitzar un espai interlínia entre 1´5 i 2.
* Les sol·licituds estaran redactades preferentment en català, s’acceptaran les redactades en castellà.
* Es remetran els documents electrònicament a l’adreça: (*mjoseferrandis@academia.cat*).
* S’han d’imprimir i signar les 2 primeres pàgines de la memòria corresponents al equip investigador i enviar-los per correu postal al Comitè Científic de la SOCAP (Major de Can Caralleu, 1-7. 08017 Barcelona), dins d’un termini màxim de tres dies (a partir d’haver-lo enviat electrònicament a l’adreça: (*mjoseferrandis@academia.cat*). En el seu lloc es pot remetre el document per mail signat digitalment o el document signat a ma i escanejat.

**COMITÈ CIENTÍFIC DE LA XLII DIADA PNEUMOLÒGICA**

* El **Comitè Científic** estarà constituït pels membres de la Societat designats per la Junta com a Comitè Científic de la SOCAP.
* Tots els integrants del Comitè Científic han de ser socis de la SOCAP.
* Els membres del Comitè Científic no podran optar als ajuts de la SOCAP.

**LLIURAMENT DELS PREMIS I AJUTS**

* Les beques i ajuts es lliuraran en el decurs del SOPAR de la Diada pneumologia dia 4 d’abril del 2025
* Qualsevol d’aquests premis o ajuts, segons criteri del Comitè Científic, pot declarar-se desert.

**SEGUIMENT DELS AJUTS:**

Per al seguiment cientificotècnic de les ajudes concedides caldrà̀ presentar una memòria final dels resultats en un termini de sis mesos comptats a partir de la data final d’execució́ del projecte (sigui un projecte d’1, 2 o 3 anys). Aquesta memòria final es realitzarà seguint el formulari de memòria final que es troba a la pàgina web de la SOCAP, secció de BEQUES i AJUTS (s’adreçarà al Comitè Científic correu electrònic mjoseferrandis@academia.cat. Haurà̀ de contenir els objectius originals del projecte, un resum dels objectius assolits, principals desviacions del projecte i una còpia dels articles derivats del projecte i/o comunicacions presentades a congressos. En cap cas s'acceptaran per a l’elaboració́ de la memòria final publicacions a revistes i/o comunicacions a congressos en les què no consti el patrocini de SOCAP.

La possibilitat d'atorgar una prorroga al lliurament de la memòria s’haurà̀ d'acordar amb la SOCAP i justificar-se degudament. Per sol·licitar una prorroga cal enviar un escrit al comitè científic de la SOCAP, justificant els motius pels quals no s'ha pogut dur a terme el projecte en el temps previst i proposant un nou termini què no ha de superar els 18 mesos. Després de l’avaluació́ dels motius, el comitè científic de la SOCAP emetrà̀ la valoració́ corresponent que serà̀ comunicada a l'IP del projecte.

La SOCAP donarà̀ per acabat l’ajut en el moment en què es dedueixi l’incompliment de les condicions de concessió́ o si no s’ha rebut la memòria final. El romanent passarà̀ llavors a la SOCAP per properes convocatòries o ajuts.

En cas de que passat 6 mesos de la finalització de la beca i aprovada pel comitè científic la memòria final, el IP no proporciona les dades per al seu cobrament el romanent passarà̀ a la SOCAP per a properes convocatòries o ajuts.

**CONDICIONS DE LES PUBLICACIONS**

A totes les publicacions a revistes i/o les comunicacions a congressos que es derivin del projecte finançat haurà̀ de constar, obligatòriament, el patrocini de SOCAP. De les publicacions en serà̀ tramesa una còpia a al Comitè Científic correu electrònic mjoseferrandis@academia.cat. El no compliment d’aquests requisits condicionarà̀ l’impediment de poder sol·licitar beques per un període de tres anys a l’investigador principal del projecte.

La Junta Directiva es reserva el dret i la decisió final en qualsevol situació no reflectida en aquesta convocatòria.

Dra. Carmen Monasterio, Presidenta de la SOCAP

Dra. Neus Salord Presidenta del C. Científic

Societat Catalana de Pneumologia

Barcelona, 2 de desembre del 2024